**PRILOG A**

**POPRATNO PISMO O SLANJU PRITUŽBE**

U prilogu se nalazi Pritužba koja je podnesena protiv Vas pred Centrom za arbitražu i mirenje (**Centar**) Svjetske organizacije za intelektualno vlasništvo (WIPO) sukladno Pravilima za alternativno rješavanje sporova u vezi s domenom .eu (**Pravila za ADR**) i Dopunskim pravilima za alternativno rješavanje sporova u vezi s domenom .eu Svjetske organizacije za intelektualno vlasništvo (**Dopunska pravila**).

Pravila za ADR uključena su upućivanjem u Vaš Ugovor o registraciji s Registrarom/Registrarima Vašeg/Vaših naziva domene, a u skladu s kojima se morate podvrgnuti obveznom arbitražnom postupku u slučaju da treća strana (**Podnositelj pritužbe**) podnese Pritužbu pružatelju usluge rješavanja sporova, kao što je Centar, koja se odnosi na uporabu naziva domene koju ste registrirali. Pronaći ćete ime i kontakt podatke Podnositelja pritužbe kao i naziv/nazive domene koji je/su predmet Pritužbe u dokumentu koji prate ovo Popratno pismo.

Jednom kada je Centar provjerio Pritužbu kako bi utvrdio ispunjava li zahtjeve u pogledu forme Pravila za ADR i Dopunskih pravila, poslat će Vam službenu kopiju Pritužbe, uključujući priloge, putem e-maila kao i poslati Obavijest s informacijama poštom. Tada ćete imati 20 (dvadeset) dana od Datuma početka unutar kojih ćete morati podnijeti Centru i Podnositelju pritužbe odgovor na Pritužbu u skladu s Pravilima za ADR i Dopunskim pravilima. Možete sami sebe zastupati ili potražiti pomoć pravnog savjetnika kako bi Vas zastupao u arbitražnom postupku.

• Pravila za ADR mogu se pronaći na

<https://eurid.eu/en/other-infomation/document-repository/>

• Dopunska pravila mogu se pronaći na <https://www.wipo.int/amc/hr/domains/rules/supplemental/eu.html>

• Predložak odgovora na Pritužbu može se pronaći na <https://www.wipo.int/export/sites/www/amc/hr/docs/response-eu.doc>

Alternativno, možete stupiti u kontakt s Centrom kako biste dobili bilo koji od gornjih dokumenta. S Centrom možete stupiti u kontakt u Ženevi, Švicarska putem telefona na broj +41 22 338 8247, ili putem e-maila na [domain.disputes@wipo.int](mailto:domain.disputes@wipo.int).

Ljubazno Vas molimo da stupite u kontakt s Centrom kako biste pružili alternativnu e-mail adresu na koju želite da Vam se pošalje (a) Pritužba, uključujući priloge i (b) ostala komunikacija u arbitražnom postupku.

Kopija ove Pritužbe također je poslana Registru i Registraru/Registrarima kod kojeg je/su naziv/nazivi domene koji je/su predmet Pritužbe registriran/registrirani.

Podnošenjem ove Pritužbe Centru, Podnositelj pritužbe je ovime suglasan da će poštivati i biti obvezan odredbama Pravila za ADR i Dopunskih pravila.